شه‌فه‌ق نيوز/ ريكخرياگ تيرۆريستى داعش له‌به‌ياننامه‌يگ له‌بان هساوه‌يل جهادى له‌ ماڵپه‌ڕ كۆمه‌ڵايه‌تى تيليگرام، په‌لاماريگ فراوان كرده‌وه‌يل خوه‌يكوشى گرته‌ خوه‌ى ك له‌تى پاريزگاى ئه‌لسوێدا له‌ باشوور سوريا گرته‌ ئامانج و زياتر له‌ سه‌د كه‌س كوشت.
داعش له‌و به‌ياننامه‌گه‌ دگان وه‌ ئه‌وه‌ نا په‌لاماريگ گه‌ورا ئه‌نجام داگه‌ ئه‌را بان ناوه‌نده‌يل ئه‌منى و حكومى له‌ناو شار ئه‌لسوێداو روێ وه‌ڕوێ سوپاو ميليشيايه‌يل بوينه‌سه‌وه‌و دوياخريش شاڵه‌يل مينڕيژكرياگيان ته‌قاننه‌سه‌و له‌ناو مه‌ردم فريه‌يگ.
جى باسه‌، وه‌گووره‌ چه‌ودێر سوورى ئه‌را مافه‌يل ئاده‌ميزاد، ئه‌وه‌ ده‌ركه‌فت ك له‌و په‌لامار خوه‌يكوشيه‌ 114 كه‌س كوشيانه‌، ك 41 له‌ليان مه‌ده‌نى و 73 كه‌سيش چه‌كدار بوينه‌ سه‌ر وه‌ رژيم سوورى و له‌وه‌ر وه‌رگريكردن له‌ ناوچه‌يليان چه‌ك هه‌ڵگرتنه‌.
